OpenLLM-France/wikimedia huggingface dataset:
# Wu Ziniu

Wu Ziniu (xinès simplificat: 吳子牛) (Leshan 1953 -) escriptor, guionista i director de cinema i televisió xinès. Un dels cineastes més inconformistes de la denominada Cinquena Generació.

## Biografia

Wu Ziniu va néixer el 3 de novembre a Leshan a la província xinesa de Sichuan. El 1972 va ingressar a l'escola d'art de Leshan i un cop graduat va entrar a l'Acadèmia de Cinema de Pequín. Forma part de la Cinquena Generació de directors xinesos, malgrat que a occident es menys conegut com altres de la seva generació com Zhang Yimou o Chen Kaige.
El 1982 va entrar a Xiaoxinag Film Studio on va dirigir la seva primera pel·lícula 候补队员 (The Candidate). Una part important de la seva obra es centra en temes bèl·lics com "Dove Tree" que tracta la guerra sino-vietnamita, la guerra sino-japonesa a "Don'y Cry Nanking" o a "Hero Zheng Chenggong", que retrata la vida del general xinès del segle XVII, Zheng Chenggong que va expulsar els holandesos de Taiwan.
L'any 2000, Wu va viatjar als Estats Units on va donar varies conferències a universitats com la Universitat de Nova York, la Universitat de Colúmbia i la Universitat de Temple.
Wu també ha desenvolupat una important trajectòria com a realitzador de sèries i pel·lícules per la televisió, especialment de caràcter històric.

## Filmografia
### Cinema

| Any | Títol anglès | Títol xinès | Notes |
| 1983 | The Candidate | 候补队员 | Pel·lícula dirigida al públic infantil |
| 1984 | Secret Decree | 喋血黑谷 | Co-dirigida amb Li Jingming |
| 1985 | Dove Tree | 鸽子树 | |
| 1986 | The Last Day of Winter | 最后一个冬日 | |
| 1988 | Evening Bell | 晚钟 | Gran Premi del Jurat (Berlinale) de l'any 1989. Círculo Precolombino de Oro a la millor pel·lícula del Festival de Cinema de Bogotà. |
| 1988 | Joyous Heroes ó To Die Like a Man | 欢乐英雄 | |
| 1988 | Between Life and Death | 阴阳界 | Premi Jinji Jiang de l'any 1989 al millor director |
| 1990 | The Big Millhouse | 大磨坊 | |
| 1992 | Mountains of the Sun | 太阳山 | |
| 1993 | Sparkling Fox | 火狐 | Menció honorífica al 44è Festival Internacional de Cinema de Berlín |
| 1995 | Don't Cry Nanking ó Nanking 1937 | 火狐 | |
| 1999 | The National Anthem | 国歌 | Tracta de la vida de Tian Han autor de la lletra de l'himne nacional xinès |
| 2000 | The Sino-Dutch War 1661 ó Hero Zheng Chenggong | 英雄郑成功 | Protagonitzada entre altres per Vincent Zhao. S'ha considerat com una versió xinesa de Braveheart. |

### Televisió

| Any | Títol anglès | Títol xinès | Notes |
| 2002 | | 天下粮仓 | |
| 2005 | Carol of Zhenguan | 贞观长歌 | Sèrie de 82 episodis ambientada en l'època de l'emperador Taizong |
| 2007 | Ming Dinasty | 天下 | Sèrie de 42 episodis |
| 2014 | | 历史转折中的邓小平 | |
| 2017 | Yu Chenglong | 于成龙 | |

## Referències

* ↑ Planas Penadés, Ricard. Historia del cine chino. Primera edició: febrer 2019, 2019. ISBN 978-84-17418-45-8.
* 1 2 «Director Wu Ziniu». [Consulta: 25 agost 2022].
* ↑ «百度百科_全球領先的中文百科全書». [Consulta: 28 agost 2022].
* ↑ «百度百科_全球領先的中文百科全書». [Consulta: 26 agost 2022].
# X Alfonso

Equis Alfonso va néixer el 13 de setembre de 1972 a l'Havana (Cuba). Va créixer en un ambient de família de músics, i va iniciar els seus estudis musicals als set anys a l’Escuela de Música elemental "Manuel Saumell" fent l'especialitat de piano. Posteriorment va cursar els estudis de nivell mitjà a l’Escuela Superior de Arte (E.N.A.), que va acabar el 1990. Va començar al món de la música professional amb el grup musical Síntesis, dirigit pels seus pares.
El seu primer disc en solitari va ser Mundo Real (2000) i va ser pre-nominat pels Premis Grammy Llatins d'aquell mateix any. El 2001 va aparèixer el seu segon disc X Moré, amb la col·laboració dels grups Síntesis i Free Hole Negros. Amb Civilización (2004), va rebre el Premio Cubadisco 2004, com a homenatge al millor disc de l'any de la música cubana. Amb la banda sonora de la pel·lícula Habana Blues va aconseguir fama internacional i un premi Goya a la millor música internacional a la XX edició d'aquests premis.
# Xaiota

El xaiot, xaiota, sequi, segui, (chayote en castellà) (Sechium edule), és una espècie comestible de planta dins la família cucurbitàcia. És originària de mesoamèrica on és molt cultivada com també en altres zones del món. La paraula chayote prové del nàhuatl chayohtli. Els fruits es poden menjar crus o cuits i afegits a les amanides i salses sovint marinats amb llimona. També es poden menjar els brots i les fulles. La paraula xaiot prové de l'espanyol chayote, que designa el fruit i la planta igualment. L'arrel de la planta es diu xinta i es pot menjar ; en nahuatl, chayotli anomena només el seu fruit espinós, i en castellà el nahuatlisme chinchayote designa l'arrel.
La planta és una liana que pot arribar als 12 metres de llargada, les fulles tenen forma de cor. El fruit acostuma a tenir forma de pera amb una llargada de 10 a 20 centímetres. Les arrels són tuberoses.

## Galeria

* Varietat perulero
* Procés reproductiu

## Referències

* 1 2 3 Marrugat Cuyàs, Ramon. «L'adaptació a la llengua catalana dels noms dels vegetals procedents d'Amèrica i llur incidència en la lexicografia». www.tdx.cat, 2014. [Consulta: febrer 2016].
* ↑ «Gastronomia – Restaurant Sant de Carme Ruscalleda». Voltarivoltar.com, 05-03-2014. [Consulta: febrer 2016].
* 1 2 «Sechium edule (Jacq.) Sw.». Floracatalana.net. Arxivat de l'original el 2016-02-07. [Consulta: febrer 2016].
* ↑ Acadèmia Valenciana de la Llengua «sequi». Diccionari normatiu valencià.
* ↑ Joan Vallès; Joan Veny; Josep Vigo; M. Àngels Bonet; M. Antònia Julià; Joan Carles Villalonga. Noms de plantes. Corpus de fitonímia catalana. Universitat de Barcelona, 2014, p. 1124. ISBN 978-84-475-3855-3.

## Bibliografia

* Rafael Lira Saade. 1996. Chayote Sechium edule (Jacq.) Sw. Promoting the conservation and use of underutilized and neglected crops. 8. Institute of Plant Genetics and Crop Plant Research, Gatersleben/International Plant Genetic Resources Institute, Rome, Italy. ISBN 92-9043-298-5 available in pdf format

## Enllaços externs

* Chayote Information Purdue University Horticulture
* Growing Chayote Mother Earth News
# 1389
## Esdeveniments
### Països Catalans

* Guerra dels armanyaguesos

### Món

* 28 de juny, Kosovo: L'exèrcit otomà derrota l'exèrcit cristià d'Europa, permetent la conquesta del sud-est d'Europa.
* 2 de novembre, Bonifaci IX és elegit papa.
* Basili I esdevé gran duc de Moscou

## Naixements

* 27 de setembre, Florència, República de Florència: Cosme el Vell
* 24 de desembre: Joan VI el Prudent, duc de Bretanya

## Necrològiques
### Països Catalans

* 27 d'octubre: Bernat Vallès, 4t President de la Generalitat de Catalunya.

### Món

* 8 de març: Lieja (principat de Lieja): Arnold d'Horne, príncep-bisbe d'Utrecht i de Lieja.
* 19 de maig, Demetri I, Gran duc de Moscou, a Moscou
* 15 de juny, Murat I, soldà de l'Imperi Otomà, en la batalla de Kosovo Polje.
* 15 d'octubre, Urbà VI, papa, a Roma (n. 1318).

## Referències

* 1 2 «Battle of Kosovo | Summary» (en anglès). [Consulta: 11 juny 2020].
* ↑ «URBANO VI, papa in "Dizionario Biografico"» (en italià). [Consulta: 27 octubre 2020].
# Torre Colomera

La Torre Colomera, també coneguda com a Torre Talaia o Torre del Colomer, és una antiga torre de vigilància situada en la carretera d'Orpesa a Benicàssim per la costa, a 3 km al sud, al costat de l'àrea d'esbarjo del Bovalar, sobre un promontori calcari del cretaci inferior, envoltada de coscoja i margalló, està en ruïnes i s'accedeix a ella des de la Via Verda del Mar.
Està catalogada de forma genèrica com Bé d'Interès Cultural, segons consta en la Direcció general de Patrimoni Artístic de la Generalitat Valenciana, amb el codi: 12.03.085-006.
Aquesta torre, al costat de la Torre de la Corda (al sud) i la Torre del Rei (al nord), entre d'altres, forma part del conjunt de torres de vigilància amb finalitat defensiva que envoltaven la costa d'Orpesa, tancant el cercle defensiu de nord a sud.
La torre data del segle xvi (1553), època en la qual es produeixen freqüents atacs de pirates berberiscos a la zona costanera mediterrània, per la qual cosa Fernando d'Antequera inicia una fase de construcció de torre de vigilància per poder preveure i alertar de possibles atacs a la població per a la seva defensa.
Les torres de vigilància es construïen al costat de la costa i eren de considerable altura (per tenir una visió més àmplia tant del mar com de les torres properes, a les quals havien d'avisar mitjançant senyals dels atacs).
Es va concebre i va construir com a auxiliar a la Torre del Rei en les labors de vigilància per augmentar el control sobre la costa. Està inventariada com a part de l'inventari d'armament i personal de les torres del districte de Castelló, de 1728, que va ser redactat per mandat del Príncep de Campoflorido (que va ser Comandant General de la província i capital de Guipúscoa en 1716; Capità general de Guipúscoa en 1718; governador de Ceuta en 1719-1720; Capità general de València en 1723; així com ambaixador d'Espanya a França).
Solen de planta circular i estructura és cònica, els seus murs de maçoneria presenten petites finestres rectangulars. Actualment la torre està desmochada.

## Referències

* ↑ «Inventari General del Patrimoni Cultural Valencià».
* ↑ Oropesa del Mar. TORRES DE LA CORDA Y DE LA COLOMERA Consulta 3 de setembre del 2016
* 1 2 3 Oropesa del Mar. Torres vigías o de defensa Arxivat 2016-09-11 a Wayback Machine. Consulta 3 de setembre del 2016
* 1 2 Fitxa BIC Conselleria de Cultura, Educació i Esport
* 1 2 3 Introducción a la guía de arte (monumentos y rutas) de Oropesa del Mar, Castellón Torres Colomera y de la Cordà Consultado el 3 de setembre del 2016
* ↑ UNA DE PIRATAS BERBERISCOS. OROPESA Y SUS TORRES DE VIGILANCIA COSTERA Castellón en ruta Consulta 3 de setembre del 20165
* ↑ Bergara Campoflorido, Luis Riggio Branciforte, Príncipe de Consulta 3 de setembre del 2016
# You Can't Get Away with Murder

You Can't Get Away with Murder és una pel·lícula de drama criminal de 1939 dirigida per Lewis Seiler, i protagonitzada per Humphrey Bogart, Gale Page, i Billy Halop. La pel·lícula és del període de Bogart en què Warner Bros. va emetre pel·lícules B, abans del seu avenç com a protagonista a L'últim refugi dos anys més tard. La pel·lícula està basada en l'obra "Chalked Out" de Lewis E. Lawes.

## Argument

A Hell's Kitchen de Nova York, el jove Johnny Stone va en contra dels consells de la seva germana Madge i es connecta amb el mafiós Frank Wilson. El noi cau sota la influència del delinqüent, que l'involucra en un robatori i un assassinat amb l'arma robada del xicot de la seva germana.

## Repartiment

* Humphrey Bogart com Frank Wilson
* Gale Page com Madge Stone
* Billy Halop com Johnny Stone
* John Litel com advocat Carey
* Henry Travers com Pop
* Harvey Stephens com Fred Burke
* Harold Huber com Tom Scappa
* Joe Sawyer com Red
* Joe Downing com Smitty
* George E. Stone com Toad
* Joe King com director Keeper
* Joseph Crehan com Warden
* John Ridgely com operador de benzinera
* Herbert Rawlinson com fiscal de districte
* Emory Parnell com segon detectiu (sense acreditar)
* Eddie Anderson com Sam (sense acreditar)
* Frank Faylen com guia en el vaixell (sense acreditar)

## En la cultura popular

A la pel·lícula de 1939 Invisible Stripes, el personatge de George Raft (Cliff Taylor) està esperant fora d'una sala de cinema. Mentre camina cap endavant i cap enrere, passa un cartell publicitari de la pel·lícula You Can't Get Away With Murder, que es projecta al teatre. Quan arriba al punt de viratge, surt Humphrey Bogart en el seu personatge de Charles "Chuck" Martin amb una companya femenina. Els personatges de Taylor i Martin mantenen una breu conversa abans que Martin, amb el seu company, s'allunyin i l'escenari canviï.

## Referències

* ↑ The AFI Catalog of Feature Films: You Can't Get Away with Murder
# Oh, You Ragtime!

Oh, You Ragtime!, és una pel·lícula dirigida per Étienne Arnaud, produïda per l'Éclair American i interpretada per Alec B. Francis, Julia Stuart i Muriel Ostriche, entre d'altres. Fou estrenada el 18 d'abril de 1912. La pel·lícula és una versió actualitzada del conte de El flautista d'Hamelín.

## Argument

Un músic es muda a la seva nova casa i el primer que fa és fer instal·lar el piano. Un cop col·locat obre una partitura de la cançó "Alexander's Ragtime Band" i es posa a tocar. A mesura que els mudancers arriben amb més mobles es posen a ballar. També ho fan les barreteres que treballen al pis de baix, els oficinistes del banc i, a mesura que senten la música, tot el veïnat. Acaben entrant tots a ballar a la cambra del músic,que segueix impassible tocant el ragtime, víctimes de la màgia de la música. En el moment en què acaba la partitura, tota la gent queda com adormida al seu voltant.

## Repartiment

* Alec B. Francis (banquer)
* Julia Stuart (cuinera)
* Muriel Ostriche (mecanògrafa)
* Guy Oliver (pianista)
* Mathilde Baring (barretera)

## Referències

* ↑ «Oh, You Ragtime». Moving Picture News V, 13, 30-03-1912, pàg. 32.
* ↑ «Éclair Film Quality». Moving Picture News V, 14, 06-04-1912, pàg. 52.
* 1 2 «Oh, Your Ragtime!». The Moving Picture World 12, 1, 06-04-1912, pàg. 52.

## Enllaços externs

* Pel·lícula complerta a Youtube
# Pere Clapera i Argelaguer

Pere Clapera Argelaguer (Sant Fruitós de Bages, 12 d'abril de 1906 - Barcelona, 1984) fou un pintor, dibuixant i il·lustrador català. Fill de Joan Clapera Rafia de Vilanova de Sau jornaler habitant a la fàbrica de Sant Benet de Bages i d'Andreua Arjalaguer de Roda.
S'inicià en l'art influït per Ramon Casas, que residia llargues temporades al monestir de Sant Benet de Bages, proper a la vila de Sant Fruitós de Bages. Pere Clapera, però, a partir de la dècada de 1920, ja començà a dibuixar en diaris humorístics barcelonesos com Pierrot. I més tard participà en exposicions individuals de caràcter monogràfic: aspectes cinematogràfics, paisatges de la costa brava, composicions de revistes teatrals i de ballet, pintures i dibuixos de ball flamenc i, sobretot, escenes del circ. De ben jove marxà a Barcelona, i en la dècada de 1920 fa d'il·lustrador de novel·les, sobretot dins la col·lecció La Novel·la d'Ara.
Després de la Guerra Civil espanyola torna a la seva activitat de dibuixant i il·lustrador novel·lístic participant en el llibre de Josep Pons: La quimera del marfil (1942); en el de Korolenko: En mala compañia (1946); en el de Hans Rothe: Llegada de noche (1946); o en el de Lluís Caralt: Las novelas de la farándula (1962), entre d'altres.
L'any 1943 exposa a la Sala Rovira de Barcelona i l'any 1948 Pere Clapera en la "Exposición Nacional" de Madrid, en la que repeteix l'any 1950, participant també en una exposició a la Sala Rovira de Barcelona. El 1951 participa en la I Biennal Hispano Americana d'Art en la secció de dibuix i gravat amb una obra de paisatge i un any més tard, l'any 1952 én una exposició a la casa d'Amèrica de Madrid en la qual va recollir 25 aquarel·les amb escenes de ball i cant i també amb escenes de ballets importants. L'any 1959 Clapera participava amb una exposició d'olis i aquarel·les en els salons del Cercle Català de Madrid amb temes de circ, danses i gitaneries. El 1960 participa en l'Exposició Nacional de Belles Arts. El 1961 torna novament a exposar a la sala Rovira de Barcelona destacant-ne la seva producció d'escenes del circ.

## Referències

* ↑ «Pere Clapera i Argelaguer». Gran Enciclopèdia Catalana. Barcelona: Grup Enciclopèdia Catalana.
* ↑ «Sant Fruitós Digital». Arxivat de l'original el 3 de desembre 2013. [Consulta: 2 desembre 2013].

## Enllaços externs

* SANTI BARJAU. "Pere Clapera, ballarines i molt més". (Consulta: 23 octubre 2016)
# 1437
## Esdeveniments
### Resta del món

* 12 d'agost: Pere de Darnius és nomenat President de la Generalitat de Catalunya en el decurs de les Corts de Barcelona.
* Bohèmia deixa de ser governada pel casal de Luxemburg.
* João Gonçalves Zarco participa en el fallit intent portuguès de conquerir Tànger.
* Jaume II d'Escòcia esdevé rei d'Escòcia.
* Antoni de Fluvià deixa de ser Mestre de l'Hospital.
* Adil Khan I succeeix al seu pare Nasir Khan com a tercer sobirà de la dinastia farúquida de Khandesh.

## Naixements

Països Catalans
Resta del món
* Pàdua (data aproximada): Bartolomeo Bellano, escultor i arquitecte del Renaixement italià.
* Lisboa: Ishaq Abrabanel, teòleg, comentarista bíblic, empresari i polític jueu, fou tresorer d'Alfons V de Portugal.

## Necrològiques

Països Catalans
Resta del món
* 3 de gener, Londres, Caterina de Valois, reina consort d'Anglaterra de 1420 a 1422 (n. 1401).
* 21 de febrer: Jaume I d'Escòcia, rei d'Escòcia.
* 18 o 19 de setembre: Nasir Khan, segon sobirà de la dinastia farúquida de Khandesh.
* 9 de desembre, Znojmo, Moràvia: Segimon I del Sacre Imperi Romanogermànic, rei d'Hongria (1387–1437), dels Romans i de Germània (1411 - 1433), d'Itàlia (1431 - 1437) i de Bohèmia (1419 - 1437) i elector de Brandenburg.

## Referències

* ↑ «Catherine of Valois» (en anglès). Encyclopaedia Britannica. [Consulta: 8 desembre 2021].
# Tom Felton

Thomas Andrew Felton (Epsom, Surrey, 22 de setembre de 1987) és un actor i cantant anglès. És conegut sobretot pel seu paper de Draco Malfoy a les pel·lícules de Harry Potter, on ha treballat des dels dotze anys. Ha tingut una relació amb l'actriu Phoebe Tonkin.
Felton es va iniciar fent publicitat als vuit anys, i cinema als deu, amb les pel·lícules The Borrowers i Anna and the King. Ha aparegut a totes vuit pel·lícules de la sèrie Harry Potter, del 2001 al 2011. La interpretació de Felton del personatge Draco Malfoy a les pel·lícules Harry Potter i el misteri del Príncep i Harry Potter i les relíquies de la Mort - Part 1 li va valdre el premi MTV Movie Award al millor "dolent" en les edicions de 2010 i 2011.
Després de la seva època de Harry Potter, Felton aparegué el 2011 a la pel·lícula Rise of the Planet of the Apes, una reinterpretació de la sèrie Planet of the Apes.

## Referències

* ↑ «Warner Bros. Official site». (Flash: click appropriate actor's image, click "Actor Bio"). harrypotter.warnerbros.co.uk. [Consulta: 5 agost 2007].(anglès)
* ↑ «Wicked! Harry Potter's rival is not such a bad boy at home». Arxivat de l'original el 30/7/2007. [Consulta: 22 agost 2010].(anglès)
* ↑ Revista de cinema ACCIÓN de desembre de 2013 (ISNN-2172-0517)
* ↑ Prepare for Potter magic! from The Mail on Sunday. Retrieved on 15/8/2007.(anglès)
* ↑ «Video interview with Tom Felton». 2006 World Junior yum Championship, 12-08-2006 [Consulta: 13 juliol 2007].(anglès)
* ↑ «Tom Felton penciled in for 'Half-Blood Prince'». from Harry Potter Fan Zone. Retrieved on 4/8/2007.(anglès)
* ↑ Contributor, Guest. «www.fishing.co.uk». www.fishing.co.uk. Arxivat de l'original el 2020-01-06. [Consulta: 19 gener 2011].(anglès)
* ↑ «'Harry Potter' Villain Helps Bring on the 'Rise of the Apes'». [Consulta: 19 gener 2011].(anglès)
# Oròfit

Oròfit en biologia botànica és un terme que qualifica una planta la distribució de la qual està limitada als puigs i les muntanyes al terme oròfit li segueix el de la zona on es troba per exemple l'herba de Sant Llorenç és un oròfit circunmediterrani, també hi ha oròfits pirinencs, oròfits alpins, etc.)
Si l'oròfit només es troba en un únic massís muntanyòs, voldrà dir que és una espècie endèmica. Però en termes generals oròfit no és sinònim d'endemisme d'un únic massís; en efecte, una mateixa espècie de planta pot haver estat registrada en massissos dispersos o allunyats entre ells, com per exemple l'expressió euròfit euro-americà designa les plantes de les altesmuntanyes d'Europa i Amèrica del nord

## Alguns exemples d'oròfits

* Marcòlic groc (Oròfit pirinenc, endèmic del Pirineus)
* Hieracium aurantiacum (Oròfit europeu, no endèmic)

## Enllaços externs

* Tela Botanica: Llista dels hàbitats geogràfics de les plantes (conté nombrosos oròfits)
# Petrovka (Kémerovo)

Petrovka (en rus: Петровка) és un poble de l'óblast de Kémerovo, a Rússia, que en el cens del 2010 tenia 139 habitants, pertany al districte de Mariïnsk.

## Referències

* ↑ «Определение высоты над уровнем моря по координатам». latlong.ru. Arxivat de l'original el 2018-08-26. [Consulta: 24 març 2014].
# Arquelau (sàtrapa)

Arquelau (en llatí Archelaus en grec antic Ἀρχέλαος Arkhèlaos) va ser un general macedoni del segle iv aC, fill de Teodor.
Alexandre el Gran el va nomenar estrateg (cap de les forces macedòniques) de la Susiana l'any 330 aC, on havia reafirmat en el càrrec a Abulites, l'antic sàtrapa que s'havia rendit sense fer oposició. Va ocupar la ciutat amb una força de 3000 homes. Al repartiment de satrapies de Triparadisos, Arquelau va obtenir Mesopotàmia, segons diu l'historiador Publi Herenni Dexip, mentre que segons Diodor de Sicília, Flavi Arrià i Justí, la regió de Mesopotàmia es va donar a Amfímac.

## Referències

* ↑ Flavi Arrià. Anàbasi d'Alexandre el Gran, III, 16, 9
* ↑ Publi Herenni Dexip. Τὰ μετὰ Ἀλέξανδρον, (La història de Macedònia després d'Alexandre el Gran), fragment I, 6
* ↑ Diodor de Sicília. Biblioteca històrica, XVIII, 3, 3
* ↑ Justí. Historiarum Philippicarum XIII, 4, 23
# Bandera de Baden

La bandera de Baden està formada per una combinació dels colors groc i roig, els colors heràldics de l'antic estat alemany de Baden. La presència de la bandera és comuna encara avui al territori que formà Baden, és emprada per molts ciutadans i s'hi troba hissada a molts llocs públics com ara el palau de Karlsruhe.
L'any 1855 s'establí una nova bandera bicolor en roig i groc com a bandera oficial del Gran Ducat de Baden (1806-1918). Aquesta ensenya fou remplaçada per una de nova tricolor en groc-roig-groc el 1891. Després de l'abolició de la monarquia amb la fi de la primera guerra mundial, la república de Baden substituí el Gran Ducat usant la mateixa bandera tricolor. Amb l'arribada al poder del partit Nazi el 1933, els estats federals i els seus símbols foren de facto suprimits. Després de la segona guerra mundial, el territori de Baden fou ocupat per diverses potències aliades i la part meridional s'erigí en l'estat de Baden. El recentment creat estat adoptà la bandera tricolor del Gran Ducat i la república fins a l'any 1952, quan l'estat formà el nou estat federal de Baden-Württemberg.

## Banderes històriques

* Marcgraviat de Baden (1243-1803)
* Electorat de Baden i Gran Ducat de Baden (1803-1848)
* Gran Ducat de Baden (1848-1862)
* Gran Ducat de Baden (1855-1891)
* Gran Ducat de Baden, República de Baden i Estat de Baden (1891-1952)

## Referències

* ↑ «Happy-End im Flaggen-Streit: Badische Fahne darf weiter auf dem Schloss wehen» (en alemany). ka-news.de, 12-11-2018 [Consulta: 7 juliol 2020].
* ↑ «Badische Fahne: Liebe zur Heimat, Rebellion oder Komplex - woher kommt der Flaggenstolz?» (en alemany). ka-news.de, 14 juliol 2018 [Consulta: 7 juliol 2020].
* ↑ «Baden-Württemberg». A: The Columbia Encyclopedia.

## Enllaços externs

* Grand Duchy of Baden a Flags of the World (en anglès)
* Republic of Baden a Flags of the World (en anglès)
* South Baden a Flags of the World (en anglès)
# Gustav Klinger

Gustav Klinger (1876 – 1937 ?) era un dirigent polític bolxevic alemany del Volga. Klinger es va unir al partit el 1917 durant la Revolució russa i fou el cap de l'Autonome Arbeiter Kommune el 1918. L'any següent, esdevingué membre actiu de la Comintern, que tot just havia estat fundada, i el 1920 en fou escollit membre del comitè executiu. Klinger va ocupar alguns càrrecs de govern importants a la Unió Soviètica durant els anys 1920. Es creu que fou assassinat en les purgues ordenades per Stalin, probablement el 1937.
# Stan Collymore

Stanley Victor "Stan" Collymore (Stone, Staffordshire, 22 de gener de 1971) és un futbolista britànic retirat que estigué en el futbol actiu entre 1990 i 2001.

## Enllaços externs

* Dades estadístiques sobre Stan Collymore a soccerbase.com (anglès)
* Perfil a LFC History (anglès)